A BIZOTTSÁG 1543/2007/EK RENDELETE
(2007. december 20.)
az egyes vajfélékre nyújtott export-visszatérítésekre vonatkozó folyamatos pályázati felhívás megnyitásáról szóló 581/2004/EK rendelet és a sovány tejporra nyújtott export-visszatérítésekre vonatkozó folyamatos pályázati felhívás megnyitásáról szóló 582/2004/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1) és különösen annak 31. cikke (3) bekezdésének b) pontjára és (14) bekezdésére,
mivel:
(1)
Az 581/2004/EK bizottsági rendelet (2) 1. cikkének (1) bekezdése és az 582/2004/EK bizottsági rendelet (3) 1. cikkének (1) bekezdése folyamatos pályázatokat nyitott bizonyos - egyes harmadik országokat és területeket kizáró rendeltetési helyű - tejtermékek export-visszatérítésének meghatározása céljából.
(2)
Annak érdekében, hogy elkerülhető legyen az említett rendeltetési helyek státuszának félreértelmezése, különbséget kell tenni harmadik országok és az Európai Unió tagállamainak azon területei között, amelyek kívül esnek a Közösség vámterületén.
(3)
Az 581/2004/EK rendelet 2. cikkének (2) bekezdése és az 582/2004/EK bizottsági rendelet 2. cikkének (2) bekezdése megállapítja a vajra, illetve a sovány tejporra vonatkozó export-visszatérítési pályázatok pályázati időszakát. A tej és a tejtermékek piacán uralkodó helyzet miatt az egyes vajfélékre nyújtott export-visszatérítésekre vonatkozó folyamatos pályázati felhívás megnyitásáról szóló 581/2004/EK rendelettől és a sovány tejporra nyújtott export-visszatérítésekre vonatkozó folyamatos pályázati felhívás megnyitásáról szóló 582/2004/EK rendelettől való eltérésről szóló, 2007. szeptember 27-i 1119/2007/EK bizottsági rendelet (4) 2007 utolsó negyedévére havonként egyetlen pályázati időszakot határozott meg.
(4)
Mivel a piaci helyzet valószínűleg nem változik, továbbá az indokolatlan adminisztratív eljárások és terhek elkerülése érdekében 2008 januárjától célszerű ezt a gyakoriságot tartósan rögzíteni.
(5)
Ezért ennek megfelelően módosítani kell az 581/2004/EK és az 582/2004/EK rendeletet.
(6)
Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
Az 581/2004/EK rendelet a következőképpen módosul:
1.
Az 1. cikk (1) bekezdésének második albekezdése helyébe a következő szöveg lép:
„Az első albekezdésben említett termékeket bármely rendeltetési helyre történő kivitelre szánják, a következő országok és területek kivételével:
a)
harmadik országok: Andorra, a Szentszék (Vatikánváros), Liechtenstein és az Amerikai Egyesült Államok;
b)
az Európai Unió tagállamainak a Közösség vámterületén kívül eső területei: Gibraltár, Ceuta, Melilla, Livigno és Campione d’Italia települések, Helgoland, Grönland, Feröer szigetek, valamint a Ciprusi Köztársaság azon területei, amelyek fölött a Ciprusi Köztársaság kormánya nem gyakorol tényleges ellenőrzést.”
2.
A 2. cikk (2) bekezdésének helyébe a következő szöveg lép:
„(2) Az egyes pályázati időszakok minden hónapban a második kedden, (brüsszeli idő szerint) 13.00-kor kezdődnek, a következő kivételekkel:
a)
augusztusban a harmadik kedden, (brüsszeli idő szerint) 13.00-kor;
b)
decemberben az első kedden, (brüsszeli idő szerint) 13.00-kor.
Amennyiben kedd hivatalos ünnepre esik, az időszak a következő munkanapon (brüsszeli idő szerint) 13.00-kor kezdődik.
Az egyes pályázati időszakok minden hónapban a harmadik kedden, (brüsszeli idő szerint) 13.00-kor érnek véget, a következő kivételekkel:
a)
augusztusban a negyedik kedden, (brüsszeli idő szerint) 13.00-kor;
b)
decemberben a második kedden, (brüsszeli idő szerint) 13.00-kor.
Amennyiben kedd hivatalos ünnepre esik, az időszak az előző munkanapon (brüsszeli idő szerint) 13.00-kor ér véget.”
2. cikk
Az 582/2004/EK rendelet a következőképpen módosul:
1.
Az 1. cikk (1) bekezdésének helyébe a következő szöveg lép:
„(1) Folyamatos pályázatot nyitnak meg a 3846/87/EGK bizottsági rendelet (5) I. mellékletének 9. szakaszában említett, az ex ex 0402 10 19 9000 termékkód alá tartozó, legalább nettó 25 kilogramm kiszerelésű és legfeljebb 0,5 tömegszázalék tejidegen adalékanyagot tartalmazó olyan sovány tejporra nyújtott export-visszatérítések meghatározása érdekében, amelyet bármely rendeltetési helyre történő kivitelre szánnak a következő országok és területek kivételével:
a)
harmadik országok: Andorra, a Szentszék (Vatikánváros), Liechtenstein és az Amerikai Egyesült Államok;
b)
az Európai Unió tagállamainak a Közösség vámterületén kívül eső területei: Gibraltár, Ceuta, Melilla, Livigno és Campione d’Italia települések, Helgoland, Grönland, Feröer szigetek, valamint a Ciprusi Köztársaság azon területei, amelyek fölött a Ciprusi Köztársaság kormánya nem gyakorol tényleges ellenőrzést.
2.
A 2. cikk (2) bekezdésének helyébe a következő szöveg lép:
„(2) Az egyes pályázati időszakok minden hónapban a második kedden, (brüsszeli idő szerint) 13.00-kor kezdődnek, a következő kivételekkel:
a)
augusztusban a harmadik kedden, (brüsszeli idő szerint) 13.00-kor;
b)
decemberben az első kedden, (brüsszeli idő szerint) 13.00-kor.
Amennyiben kedd hivatalos ünnepre esik, az időszak a következő munkanapon (brüsszeli idő szerint) 13.00-kor kezdődik.
Az egyes pályázati időszakok minden hónapban a harmadik kedden, (brüsszeli idő szerint) 13.00-kor érnek véget, a következő kivételekkel:
a)
augusztusban a negyedik kedden, (brüsszeli idő szerint) 13.00-kor;
b)
decemberben a második kedden, (brüsszeli idő szerint) 13.00-kor.
Amennyiben kedd hivatalos ünnepre esik, az időszak az előző munkanapon (brüsszeli idő szerint) 13.00-kor ér véget.”
3. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ezt a rendeletet 2008. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. december 20-án.